Csongrád Város Polgármesterétől

Száma: Fjl/ 490- 13/2022. „M”

Témafelelős :Huszka Anita

ELŐTERJESZTÉS

## Csongrád Városi Önkormányzat Képviselő-testületének

## 2022. június 30-án tartandó képviselő-testületi ülésére

## Tárgy: Pályázat benyújtása TOP-Plusz 1.3.1-21 Fenntartható Városfejlesztési Stratégiák pályázati felhívásra

**Tisztelt Képviselő-testület!**

Csongrád Városi Önkormányzat 129/2022 (VI.03) önkormányzati határozatban elfogadta Csongrád Fenntartható Városfejlesztési Stratégiáját és TOP Plusz Városfejlesztési Programját. A dokumentumok megküldésre kerültek Csongrád-Csanád Megyei Önkormányzat részére, aki CSM/49-3/2022 iktatószámú nyilatkozatban jóváhagyta a megküldött dokumentumokat.

A TOP Plusz 1.3.1-21 Fenntartható Városfejlesztési Stratégiák pályázati felhívás előfeltétele volt a Fenntartható Városfejlesztési Stratégia és TOP Plusz Városfejlesztési Programterv elkészítése, képviselő-testület általi jóváhagyása.

Az előzetes indikatív árajánlat alapján a TOP Plusz 1.3.1-21 Fenntartható Városfejlesztési Stratégiák pályázaton a következő dokumentumokat szeretnénk elkészíttetni, a pályázat terhére elszámolni:

* Fenntartható Városfejlesztési Stratégia (FVS) és TOP Plusz Városfejlesztési Programterv (TVP)
* FVS és TVP módosítása (2022-es népszámlálási adatok alapján)
* Digitális akcióterv
* Zöld finanszírozási keretrendszer
* FVS pénzügyi megvalósíthatóságára üzleti modell, üzleti terv
* Fenntartható Energia és Klíma Akcióterv (SECAP)
* Települési Vízkárelhárítási Terv
* Települési környezetvédelmi program
* Helyi Esélyegyenlőségi Program

A pályázathoz benyújtott dokumentumok jóváhagyását követően, a támogató együttműködési megállapodást köt az Önkormányzattal, az FVS stratégiai keretösszeg beruházási projektekkel való felhasználására vonatkozóan.

A TOP Plusz 1.3.1-21 kódszámú „Fenntartható Városi Stratégiák” című felhívásra az EPTK elektronikus felületen 2022.augusztus 31-ig lehet beadni a pályázatot.

A pályázat összköltsége 36 millió Ft, támogatási intenzitás 100 %, önerő biztosítása nem szükséges.

Kérem a Tisztelt Képviselő-testületet az előterjesztés megvitatására.

**H a t á r o z a t i j a v a s l a t**

Csongrád Városi Önkormányzat Képviselő-testülete, döntött az előterjesztés szerint a TOP Plusz 1.3.1-21 kódszámú Fenntartható Városfejlesztési Stratégia című pályázat benyújtásáról. A képviselő-testület felhatalmazza a Polgármestert a pályázat benyújtására.

A határozatról értesítést kap:

1. Képviselő-testület tagjai
2. Fejlesztési és üzemeltetési iroda
3. Huszka Anita műszaki ügyintéző

Csongrád, 2022. június 22.

Bedő Tamás

polgármester